Nr.………/…………/……………

## Către: INSTITUTIA PREFECTULUI – JUDETUL OLT

Ref: **Comisia de Dialog Social**

Urmare adresei dumneavoastra nr. 24357/20.04.2022 privind sedinta **Comisiei de Dialog Social,** va inaintam materialul solicitat.

Cu stimă,

**Constantin CITU**

**Director Executiv**

**Economia sociala, o sansa de dezvoltare pentru comunitatile defavorizate**

Economia socială  reprezintă un al treilea sector economic aflat la granița între sectorul privat sau de afaceri și sectorul public sau guvernamental, formă alternativă de dezvoltare economică bazată pe principii etice - solidaritate, democrație, dezvoltare profesională și personală, funcționand conform economiei de piață și independent față de stat. Ea are la bază iniţiativa privată, voluntară şi solidară, cu un grad ridicat de autonomie şi responsabilitate, precum şi distribuirea limitată a profitului către asociaţi.

Creşterea calitativă şi cantitativă a ocupării prin crearea de locuri de muncă pe termen lung în cadrul întreprinderilor sociale de inserţie şi a întreprinderilor sociale, dezvoltarea de întreprinderi sociale de inserţie care asigură măsuri de acompaniere a persoanelor din grupurile vulnerabile pe termen scurt sau mediu pentru integrare treptată pe piaţa muncii în economia reală, susţinerea şi dezvoltarea antreprenoriatului social, reprezintă obiectivele economiei sociale, sector reglementat de Legea nr. 219/2015.

Pentru îndeplinirea acestor obiective, entitățile economiei sociale desfășoară, în principal, următoarele activități de interes general:

* producerea de bunuri, prestarea de servicii și/sau execuția de lucrări care contribuie la bunăstarea comunității sau a membrilor acesteia;
* promovarea cu prioritate a unor activități care pot genera sau asigura locuri de muncă pentru încadrarea persoanelor aparținând grupului vulnerabil;
* dezvoltarea unor programe de formare profesională dedicate persoanelor din grupul vulnerabil;
* dezvoltarea serviciilor sociale pentru creșterea capacității de inserție pe piața muncii a persoanelor din grupul vulnerabil.

Principiile pe care se bazează economia socială sunt:

* prioritate acordată individului și obiectivelor sociale față de creșterea profitului;
* solidaritate și responsabilitate colectivă;
* convergența dintre interesele membrilor asociați și interesul general și/sau interesele unei colectivități;
* control democratic al membrilor, exercitat asupra activităților desfășurate;
* caracter voluntar și liber al asocierii în formele de organizare specifice domeniului economiei sociale;
* personalitate juridică distinctă, autonomie de gestiune și independentă față de autoritățile publice;
* alocarea celei mai mari părți a profitului/excedentului financiar pentru atingerea obiectivelor de interes general, ale unei colectivăți sau în interesul personal nepatrimonial al membrilor.

Atestarea întreprinderilor sociale și certificarea întreprinderilor sociale de inserție sunt gratuite și se realizează de către Agenția Națională pentru Ocuparea Forței de Muncă prin agențiile județene, respectiv Agenția Municipală pentru Ocuparea Forței de Muncă București.

Procesul de atestare, in cadrul Agentiei Judetene pentru Ocuparea Fortei de Munca Olt, a început în anul 2016, iar până la finele lunii martie 2022 au fost acordate 22 de atestate ca întreprindere socială și 2certificate de întreprindere socială de inserție, in urmatoarele domenii de activitate:

* alte forme de invatamant, fabricarea ambalajelor din lemn;
* activitati de inchiriere si leasing cu alte masini, echipamente si bunuri tangibile;
* repararea calculatoarelor si echipamentelor periferice;
* activitati fotografice;
* coafura si alte activitati de infrumusetare;
* prelucrarea si conservarea fructelor si legumelor;
* activitati de intretinere corporala;
* lucrari de constructie a cladirilor rezidentiale si nerezindentiale.

Avand in vedere art. 22 din Legea nr. 219/2015, in fiecare an, luna mai este luna promovării economiei sociale şi este dedicată organizării, la nivel național, a unor evenimente și acţiuni de conștientizare a importanței dezvoltării acestui sector pentru întreaga societate. Astfel, Agentia Judeteana pentru Ocuparea Fortei de Munca Olt va organiza diverse evenimente dedicate economiei sociale, cu reprezentativitate relevanta din randul intreprinderilor sociale/intreprinderilor socialede insertie.

Luand in considerare ca in data de 20 mai 2022 se va desfasura Bursa generala a locurilor de munca, va fi organizat un punct de informare privind domeniul economiei sociale.

Director Executiv,

Constantin CITU